
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 87
                                                                    8 mai 2026
privind aprobarea termenului de depunere a documentaţiei de solicitare a subvenţiei în baza Legii nr. 34/1998 pe anul 2026, pentru selecția ulterioară celei prevăzute la art. 3 alin. (2) din Normele

          metodologice de aplicare a prevederilor Legii nr. 34/1998, aprobate prin H.G. nr. 1153/2001

Consiliul Local al Municipiului Sighişoara, întrunit în ședință extraordinară,

Luând act de proiectul de hotărâre, înregistrat cu nr. 17.198/04.05.2026 şi la Consiliul Local Sighișoara cu nr. 17.370/04.05.2026, de referatul de aprobare, înregistrat cu nr. 17.197/04.05.2026, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere:

- prevederile Legii nr. 34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială, cu modificările și completările ulterioare;

- prevederile Hotărârii Guvernului nr. 1153/2001 pentru aprobarea Normelor metodologice de aplicare a prevederilor Legii nr. 34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială, cu modificările și completările ulterioare, cu precădere art. 10 din Anexa la actul normativ sus-menționat;

- prevederile Hotărârii Consiliului Local Sighișoara nr. 180/28.08.2025 privind aprobarea tipurilor de servicii sociale pentru care se acordă subvenţii din bugetul local în anul 2026, a categoriilor de cheltuieli curente de funcţionare a unităţilor de asistenţă socială pentru care se acordă subvenţii din bugetul local, a nivelului mediu lunar al subvenţiei care se acordă din bugetul local pentru o persoană asistată, a Grilei de evaluare cu punctajul maxim care poate fi acordat pentru fiecare dintre criteriile de evaluare și a Regulamentului de organizare şi funcţionare al comisiei de evaluare şi selecţionare a asociaţiilor, fundaţiilor și cultelor recunoscute în România, acreditate ca furnizori de servicii sociale potrivit legii, care pot primi subvenții din bugetul local în baza Legii nr. 34/1998, cu precădere art. 6 alin. (1) și alin. (2) din Regulamentul de Organizare și Funcționare al Comisiei de evaluare și selecționare, aprobat prin Hotărârea Consiliului Local Sighișoara nr. 180/28.08.2025; 


            - Procesul - verbal nr. 19/11.12.2025, al Comisiei de  evaluare și selecționare a asociațiilor, fundațiilor și cultelor recunoscute în România, acreditate ca furnizori de servicii sociale potrivit legii, numită prin Hotărârea Consiliului Local Sighișoara nr. 180/28.08.2025, prin care s-a stabilit sistarea procesului de evaluare și, drept consecință, neacordarea subvenției în anul 2026 fundației care a depus documentația de solicitare a subvenției pentru 3 unități de asistență socială, având în vedere că documentația a fost incompletă;
Ținând cont de faptul că, în anul 2025, în urma procesului de evaluare și selecție a asociațiilor și fundațiilor care au depus documentația de solicitare a subvenției conform art. 3 alin. (2) din Normele metodologice de aplicare a prevederilor Legii nr. 34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială, cu modificările și completările ulterioare, nu a fost selectat niciun furnizor de servicii sociale în vederea acordării subvenției în anul 2026, situație care poate afecta gradul de acoperire a nevoilor sociale la nivelul comunității și accesul continuu și adecvat la servicii sociale destinate categoriilor vulnerabile;
Văzând Raportul de specialitate al Direcției de Asistență Socială Sighișoara, înregistrat cu nr. 1.483/27.04.2026 și la Municipiul Sighișoara cu nr. 17.196/04.05.2026, cu propunerea de aprobare a termenului de depunere a documentaţiei de solicitare a subvenţiei în baza Legii nr. 34/1998 pe anul 2026, pentru selecția ulterioară celei prevăzute la art. 3 alin. (2) din Normele metodologice de aplicare a prevederilor Legii nr. 34/1998, aprobate prin H.G. nr. 1153/2001;

            Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. d) și alin. (7) lit. b) și lit. s), alin. (14), art. 139 alin. (1) și alin. (3) lit. d) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,  

H O T Ă R Ă Ş T E:

Art. 1. (1) Se aprobă organizarea unei selecții ulterioare celei prevăzute la art. 3 alin. (2) din Normele metodologice de aplicare a prevederilor Legii nr. 34/1998, aprobate prin H.G. nr. 1153/2001, cu modificările și completările ulterioare, pentru acordarea de subvenții în baza Legii nr. 34/1998 pe anul 2026, cu încadrarea în sumele prevăzute în bugetul local cu această destinaţie.
(2) Termenul privind depunerea documentaţiei de solicitare a subvenţiei în baza Legii nr. 34/1998 pentru selecția ulterioară este ultima zi lucrătoare a lunii mai 2026.
Art. 2. Evaluarea și selecționarea asociaţiilor, fundaţiilor și cultelor recunoscute în România, acreditate ca furnizori de servicii sociale potrivit legii, care depun documentație de solicitare a subvenției în baza Legii nr. 34/1998, conform art. 1 din prezenta hotărâre, se realizează de către Comisia de evaluare şi selectionare a asociaţiilor, fundatiilor și cultelor recunoscute în România, acreditate ca furnizori de servicii sociale potrivit legii, constituită potrivit art. 4 din Hotărârea Consiliului Local Sighișoara nr. 180/28.08.2025.
Art. 3. Convenţiile pentru acordarea de servicii de asistenţă socială în baza cărora se acordă subvenția pe anul 2026 ca urmare a organizării selecției ulterioare potrivit art. 1 din prezenta hotărâre se încheie în luna iunie 2026, iar subvenția se acordă lunar, începând cu luna iulie 2026.
Art. 4. Prevederile Hotărârii Consiliului Local Sighișoara nr. 180/28.08.2025 se aplică în mod corespunzător procedurii de selecție ulterioară prevăzută la art. 1 din prezenta hotărâre.
Art. 5. Cu ducerea la îndeplinire a prevederilor prezentei hotărâri se încredințează Direcția de Asistență Socială Sighișoara, Direcţia Economică din cadrul Municipiului Sighișoara și membrii și secretarul Comisiei de evaluare şi selectionare a asociaţiilor, fundatiilor și cultelor recunoscute în România, acreditate ca furnizori de servicii sociale potrivit legii, constituită potrivit art. 4 din Hotărârea Consiliului Local Sighișoara nr. 180/28.08.2025.
Art. 6. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

     Duma Felix - Lucian       
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu 15 voturi ”pentru” și 1 ”abținere”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Compartimentul Buget, Contabilitate, Salarizare – Direcția Economică;

  2 ex. Direcția de Asistență Socială Sighișoara;

  1 ex. membrii și secretarul Comisiei de evaluare şi selectionare a asociaţiilor, fundatiilor și cultelor recunoscute în România, acreditate ca furnizori de servicii sociale potrivit legii.
10 ex.

B.A. 

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 87/08.05.2026

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


